Un nou cutremur de 5,1 pe scara Richter în Croația.
Cutremurul a avut loc pe miercuri seara. Magnitudinea seismului a fost de 5,1. Recent, țara a fost zguduită de alte seisme de peste 6 grade pe scara Richter.
Un nou cutremur puternic a fost înregistrat, miercuri, în Croația. Potrivit Institutului Național de Cercetare-Dezvoltare pentru Fizica Pământului, seismul a avut o magnitudine de 5,1 grade pe scara Richter.Cutremurul a avut loc la ora 19.01, ora României, și s-a produs la adâncimea de 30 de kilometri. Seismul a avut loc la 41 de kilometri sud-est de Zagreb.La sfârșitul lunii decembrie, un cutremur cu magnitudinea de 6,4 grade s-a produs la aproximativ 45 de kilometri sud-est de oraşul Zagreb, afectând puternic orăşelele Petrinja şi Sisak. Acesta a fost precedat și urmat de alte zeci de cutremure mai mici.Mai multe persoane au murit și peste 20 de oameni au fost răniți.Centrul orăşelului Petrinja a fost grav afectat, numeroase clădiri prăbuşindu-se. De asemenea, a fost afectată localitatea Majske Poljane."Cea mai mare parte a centrului Croaţiei este zonă roşie, ceea ce înseamnă că majoritatea clădirilor nu sunt utilizabile", anunța premierul Croaţiei, Andrej Plenkovic, citat de agenţia Associated Press. Armata croată a pregătit atunci aproximativ 500 de locuri de cazare în barăci militare.